**Δημιουργείται ηλεκτρονικός υπερφορέας κοινωνικής ασφάλισης**

**Σχέδιο οργανωτικής και διοικητικής ενοποίησης του ΕΦΚΑ με το ΕΤΕΑΕΠ.**

Τη δημιουργία ενός υπερφορέα ασφάλισης, του Ηλεκτρονικού Ενιαίου Φορέα Κοινωνικής Ασφά­λισης (e-ΕΦΚΑ), ενέκρινε το υπουργικό συμβούλιο, ύστερα απο σχετική εισήγηση του υπουργού Eργασίας Γιάννη Βρούτση. Ο νέος ενιαίος φορέας θα δημιουργηθεί μέσω της οργανωτικής και, σε δεύτερη φάση, της διοικητικής ενοποίησης του ΕΦ­ΚΑ (κύρια ασφάλιση και του ΕΤΕ­ΑΕΠ (επικουρική ασφάλιση και εφάπαξ) και θα αφορά 381379 εργοδότες, 1,4 εκατ. αυτοτελώς απασχολούμενους, σχεδόν 3 εκατ. μισθωτούς, 143.000 παράλληλα ασφαλισμένους μισθωτούς και μη μισθωτούς, καθώς και 2,7 εκατ. συνταξιούχους.|Θα έχει ενιαία δομή μεν, διακριτή όμως λογιστι­κή διαχείριση για κάθε κλάδο. Η σχετική διάταξη αναμένεται να ενταχθεί στο ασφαλιστικό σχέδιο νόμου του υπουργείου Eργασίας καθώς , εγκρίθηκαν από την κυβέρνηση οι βασικές αρχές του.

Η μετατροπή του ΕΦΚΑ στον e-Εθνικό Φορέα Κοινωνικής Ασφάλισης εντάσσεται στον κεντρικό σχεδιασμό του υπουργείου Εργασίας για ψηφιοποίηση όλων των λειτουργιών της κοινωνικής ασφάλισης και τη μετάβαση του συνόλου του ασφαλιστικού συστήματος της χώρας στη νέα ψηφιακή εποχή.

Όπως χαρακτηριστικά επισήμανε ο κος Βρούτσης, στον υπερφορέα θα λειτουργεί ένα ενιαίο ψηφιακό κέντρο απονομής παρο­χών (κύριας σύνταξης, επικουρικής και εφάπαξ), με τη διαχείριση μιας βάσης δεδομένων. Αναλυτικά η ενσωμάτωση του ΕΤΕΑΕΠ στον ΕΦΚΑ και η δημι­ουργία του Ηλεκτρονικού Εθνι­κού Φορέα Κοινωνικής Ασφάλισης (e-ΕΦΚΑ) παρουσιάζουν τα εξής πλεονεκτήματα:

1)Οργανωτική και (μεσοπρόθεσμα) διοικητική ενοποίηση, διατηρώντας τη λογιστική αυτοτέλεια των επιμέρους κλάδων.

2) Με τη μεσοπρόθεσμη ενοποίηση των διοικητικών υπηρεσι­ών, απελευθερώνεται εργατικό δυναμικό που μπορεί να ενσωματωθεί στις κοινές υπηρεσίες έκδοσης συντάξεων και εφάπαξ του νέου φορέα.

3) Χαράσσεται κεντρικά κοινός σχεδιασμός για τη διαχείριση της κινητής και ακίνητης περιουσίας .

4) Ξεμπλοκάρει σημαντικός αριθμός εκκρεμών αιτήσεων συντα- ξιοδότησης , καθώς μεγάλο μέρος των επικουρικών συντάξεων μπορεί να εκδίδεται ψηφιακά εντός τού ίδιου χρονοδιαγράμματος με τις κύριες.

5) Θα υπάρχει κοινό ειδοποιητήριο εισφορών με ταυτότητα πληρωμής, καθώς και ενοποιημένη αίτηση συνταξιοδότησης. Μέσω του κοινού πληροφοριακού συστήματος, θα επιτευχθεί τέλος , η αντιμετώπιση χρόνιων εκκρεμοτήτων όπως η αναγνώριση χρόνου ασφάλισης.